Forslag til RÅDETS FORORDNING om ændring af forordning (EF) nr. 974/98 med henblik på indførelse af euroen i Litauen /* COM/2014/0325 final - 2014/0169 (NLE) */





BEGRUNDELSE 1. BAGGRUND FOR FORSLAGET Den 4. juni 2014 offentliggjorde Kommissionen et forslag til Rådets afgørelse i henhold til artikel 140, stk. 2, i traktaten om Den Europæiske Unions funktionsmåde (i det følgende benævnt "traktaten") om, at Litauen opfylder de nødvendige betingelser for indførelse af euroen, og at Litauens dispensation ophæves med virkning fra den 1. januar 2015. I tilfælde af en positiv afgørelse skal Rådet efterfølgende træffe de øvrige foranstaltninger, som er nødvendige for indførelsen af euroen i Litauen. Rådets forordning (EF) nr. 974/98 om indførelse af euroen[1] fastsætter regler for den første indførelse af euroen i den første bølge af medlemsstater i euroområdet og i Grækenland[2]. Denne forordning er blevet ændret ved: - forordning (EF) nr. 2169/2005 med henblik på fremtidige udvidelser af euroområdet - forordning (EF) nr. 1647/2006 med henblik på at lade Slovenien være omfattet af euroforordningen (Slovenien indførte euroen pr. 1. januar 2007) - forordning (EF) nr. 835/2007 med henblik på at lade Cypern være omfattet af euroforordningen (Cypern indførte euroen pr. 1. januar 2008) - forordning (EF) nr. 836/2007 med henblik på at lade Malta være omfattet af euroforordningen (Malta indførte euroen pr. 1. januar 2008) - forordning (EF) nr. 693/2008 med henblik på at lade Slovakiet være omfattet af euroforordningen (Slovakiet indførte euroen pr. 1. januar 2009). - forordning (EU) nr. 670/2010 med henblik på at lade Estland være omfattet af euroforordningen (Estland indførte euroen i januar 2011). - forordning (EU) nr. 678/2013 med henblik på at lade Letland være omfattet af euroforordningen (Letland indførte euroen i januar 2014). For at Litauen også kan blive omfattet af forordning (EF) nr. 974/98, skal der indsættes en henvisning til denne medlemsstat i denne forordning. Nærværende forslag indeholder de nødvendige ændringer af forordningen. Litauens nationale plan for overgang til euroen fastsætter, at det såkaldte "big bang"-scenario bør finde anvendelse, dvs. at indførelsen af euroen som Litauens valuta og indførelsen af eurosedler og -mønter i denne medlemsstat bør falde tidsmæssigt sammen. 2. RESULTAT AF HØRINGER AF INTERESSEREDE PARTER OG KONSEKVENSANALYSER Den formelle procedure, der finder anvendelse efter et forslag fra Kommissionen til en rådsafgørelse, omfatter en høring af Den Europæiske Centralbank. Medlemsstaterne fører regelmæssigt drøftelser om forskellige emner vedrørende deres finanspolitiske udfordringer i Det Økonomiske og Finansielle Udvalg (EFC) og i ECOFIN/Eurogruppen, herunder uformelle drøftelser om emner, der er af særlig relevans for forberedelsen af en eventuel indtræden i euroområdet (herunder valutakurspolitikker). Der finder en dialog sted med akademikere og andre interesserede grupper i forbindelse med konferencer/seminarer og på ad hoc-basis. Den økonomiske udvikling i euroområdet og i medlemsstaterne vurderes inden for rammerne af de forskellige procedurer for finanspolitisk koordination og tilsyn (bl.a. traktatens artikel 121) samt i forbindelse med Kommissionens regelmæssige overvågning og analyse af den landespecifikke og områderelaterede udvikling (herunder prognoser, regelmæssige publikationsserier, input til EFC og ECOFIN/Eurogruppen). I henhold til proportionalitetsprincippet og i overensstemmelse med praksis foreslår Kommissionen, at der ikke skal udarbejdes en formel konsekvensanalyse. 3. JURIDISKE ASPEKTER AF FORSLAGET 3.1. Retsgrundlag Retsgrundlaget for dette forslag er traktatens artikel 140, stk. 3, der giver mulighed for at træffe de andre foranstaltninger, som er nødvendige for indførelse af euroen i en medlemsstat, hvis dispensation er blevet ophævet i medfør af traktatens artikel 140, stk. 2. Rådet træffer afgørelse med enstemmighed blandt de medlemmer, der repræsenterer medlemsstater, der har euroen som valuta, og den berørte medlemsstat efter høring af Den Europæiske Centralbank. 3.2. Nærhedsprincippet og proportionalitetsprincippet Forslaget henhører under Unionens enekompetence. Nærhedsprincippet finder derfor ikke anvendelse. Det foreliggende forslag går ikke ud over, hvad der er nødvendigt for at opfylde dets formål, og er derfor i overensstemmelse med proportionalitetsprincippet. 3.3. Reguleringsmiddel/reguleringsform En forordning er det eneste retlige instrument, der kan anvendes til at ændre Rådets forordning (EF) nr. 974/98 om indførelse af euroen. 4. VIRKNINGER FOR BUDGETTET Forslaget har ingen konsekvenser for Unionens budget. 5. BEMÆRKNINGER TIL DE ENKELTE ARTIKLER 5.1. Artikel 1 I henhold til artikel 1, litra a), og artikel 1a i forordning (EF) nr. 974/98 fremgår de deltagende medlemsstater og datoen for indførelse af euroen, datoen for indførelse af eurosedler og ‑mønter samt i givet fald "udfasningsperioden" af bilaget til forordningen. I henhold til artikel 1, litra i), i forordning (EF) nr. 974/98 finder en "udfasningsperiode" kun anvendelse på de medlemsstater, hvor datoen for indførelse af euroen og datoen for overgangen til eurosedler og -mønter er den samme. Dette var ikke tilfældet for de elleve medlemsstater, der indførte euroen pr. 1. januar 1999, og heller ikke for Grækenland, som indførte euroen pr. 1. januar 2001. I Slovenien, Cypern, Malta, Slovakiet, Estland og Letland var datoen for indførelse af euroen og datoen for overgangen til eurosedler og –mønter den samme (1. januar 2007 for Slovenien, 1. januar 2008 for Cypern og Malta, 1. januar 2009 for Slovakiet, 1. januar 2011 for Estland og 1. januar 2014 for Letland), men disse lande har valgt ikke at have en "udfasningsperiode". Også Litauen har i sin nationale plan for overgang til euro fastsat samme dato for indførelsen af euroen og for indførelsen af eurosedler og -mønter (1. januar 2015) og valgt ikke at have en "udfasningsperiode". Ved denne artikel tilføjes Litauen og følgende relevante data for denne medlemsstat til tabellen i bilaget til forordning (EF) nr. 974/98 i den protokollære rækkefølge. Medlemsstat || Dato for indførelse af euroen || Dato for indførelse af eurosedler og -mønter || Medlemsstat med "udfasningsperiode" "Litauen || 1. januar 2015 || 1. januar 2015 || NEJ" 5.2. Artikel 2 Denne artikel fastsætter forordningens ikrafttrædelsesdato til den 1. januar 2015, så den får virkning samtidig med Rådets øvrige retsakter vedrørende Litauens indførelse af euroen, dvs. på datoen for ophævelsen af Litauens dispensation og for ikrafttrædelsen af omregningskursen for den litauiske litas. 2014/0169 (NLE) Forslag til RÅDETS FORORDNING om ændring af forordning (EF) nr. 974/98 med henblik på indførelse af euroen i Litauen RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 140, stk. 3, under henvisning til forslag fra Europa-Kommissionen[3], og under henvisning til udtalelse fra Den Europæiske Centralbank[4], og ud fra følgende betragtninger: (1) I henhold til Rådets forordning (EF) nr. 974/98[5] af 3. maj 1998 om indførelse af euroen træder euroen i stedet for valutaerne i de medlemsstater, der opfyldte de nødvendige betingelser for indførelse af euroen på det tidspunkt, hvor Fællesskabet indledte tredje fase af Den Økonomiske og Monetære Union. (2) I henhold til artikel 4 i tiltrædelsesakten fra 2003 er Litauen en medlemsstat med dispensation som defineret i artikel 139, stk. 1, i traktaten om Den Europæiske Unions funktionsmåde (i det følgende benævnt "traktaten"). (3) I henhold til Rådets afgørelse 2014/…/EU af … … 2014 om Litauens indførelse af euroen den 1. januar 2015[6] opfylder Litauen de nødvendige betingelser for indførelse af euroen, og dispensationen til fordel for Litauen ophæves med virkning fra den 1. januar 2015. (4) Indførelsen af euroen i Litauen er betinget af, at de gældende bestemmelser om indførelse af euroen i forordning (EF) nr. 974/98 udvides til at gælde for Litauen. (5) Litauens nationale plan for overgang til euroen fastsætter, at eurosedler og –mønter bør blive lovligt betalingsmiddel i denne medlemsstat på datoen for indførelse af euroen som dets valuta. Som følge heraf bør datoen for indførelse af euroen og datoen for indførelse af eurosedler og -mønter være den 1. januar 2015. Ingen "udfasningsperiode" bør finde anvendelse. (6) Forordning (EF) nr. 974/98 bør derfor ændres i overensstemmelse hermed — VEDTAGET DENNE FORORDNING: Artikel 1 Bilaget til forordning (EF) nr. 974/98 ændres i overensstemmelse med bilaget til denne forordning. Artikel 2 Denne forordning træder i kraft den 1. januar 2015. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand [1] EFT L 139 af 11.5.1998, s. 1. [2] Jf. Rådets forordning (EF) nr. 2596/2000 af 27. november 2000 om ændring af Rådets forordning (EF) nr. 974/98 om indførelse af euroen (EUT L 300 af 29.11.2000, s. 2). [3] EUT C […] af […], s. […]. [4] EUT C […] af […], s. […]. [5] Rådets forordning (EF) nr. 974/98 om indførelse af euroen (EUT L 139 af 11.5.1998, s. 1). [6] EUT L […] af […], s. […].